Osuustoimintalaulu
Pontevasti.

 1. Ylös yhtenä nyt, käsi käteen vaan,
 nyt tullut on meidän aika,
 nyt tullut on aika jo nostattaa maan
 oikea voima ja taika!

  2. Ylös veikkoset nyt, hetki se on,
 kun pienikin pontensa näyttää.
 Ja meidän valta on voittamaton,
 kun oikein sen taidamme käyttää.

 3. Näet, pienet suurta kun uskaltaa
 ja voimansa yhteen kerää,
 kas, siitäpä intoa saa koko maa,
 se nousee, kasvaa, se herää!

 4. On yksilö heikko ja kaatua voi,
 mutt’ yhtymys voimia antaa.
 Siis: »yhtehen, yhtehen!» laulumme soi,
 se huuto se kauvas kantaa.

 5. Me tahdomme onnemme rakentaa
 töin yhteisin sekä toimin,
 ja yhteiskassoja perustaa,
 maat perata yhteisvoimin.

 6. Kun yhtyy kaupan ja pellon työ
 näin yhtehen suureen uskoon,
 uus’ tullut on aika, jo hetki se lyö
 ajan armahan aamun ruskoon.

Eero Eerola.

Eero Eerola
P. J. Hannikainen